open-index/open-wikipedia-markdown huggingface dataset:
Izzat

:*For mannsnavnet, se [[Izzat (navn)]].*

***Izzat*** er et norsk kriminaldrama fra 2005 regissert av Ulrik Imtiaz Rolfsen. Filmen følger den kriminelle løpebanen til en gruppe innvandrerungdom på 1980- og 1990-tallet. Den er et brutalt og usminket gangsterdrama fra Oslos underverden på 1980- og 1990-tallet. 

Tittelen betyr «ære» på urdu, opprinnelig *izzah* på arabisk. 

## Handling
Vennene Wasim, Riaz og Munawar vokser opp i Oslo i 1980-årene. De blir rekruttert til den pakistanske gjengen East Side Crew, ledet av brødrene Saddiq og Khalim. I 1990-årene kjemper gjengen om kontrollen på heroinmarkedet i Oslo. Hovedmotstanderen er «Kula», en tidligere samarbeidspartner. Wasim slites etter hvert mellom familie, venner og kriminelle kollegaer; han havner i en konflikt om ære og lojalitet, og kjemper mot nådeløse motstandere med tragiske konsekvenser.

## Produksjon
Izzat (2005) er regissør Ulrik Imtiaz Rolfsens spillefilmdebut. Han har tidligere regissert reklamefilmer og musikkvideoer, og senere filmene *[[Varg Veum – Bitre blomster]]* (2007) og *[[Den_siste_revejakta_(film)|Den siste revejakta]]* (2008). Manus er skrevet av Rolfsen og Leon Bashir. Bashir har også en mindre rolle i filmen. Filmen er produsert av John M. Jacobsen og Filmkameratene A/S.

Skuespillerne i filmen er i all hovedsak norsk-pakistanere. Deler av dialogen er på panjabi med norske undertekster. Hovedrolleinnehaver Emil Marwa (Wasim) er vokst opp i London og snakker norsk, men med britisk aksent. Filmens regissør og produsent besluttet derfor å dubbe deler av Marwas replikker, inkludert fortellerstemmen. Stemmen tilhører komikeren Zahid Ali, som er oppført som «kreativ konsulent» i filmens rulletekst. Andre deler av filmen er også dubbet.

## Mottagelse
Filmen fikk jevnt over gode anmeldelser i pressen, med 5 på terningen i VG og Dagbladet. Den ble nominert i fem kategorier ved Amandaprisen 2006: årets norske kinofilm, beste mannlige skuespiller (Emil Marwa), beste barne- og ungdomsfilm, beste filmmanuskript (Leon Bashir og Ulrik Imtiaz Rolfsen) og Canal+ Nordisk debutant Amanda (Rolfsen). Under Kanonprisen 2005, som ble delt ut under Kosmorama, Trondheim internasjonale filmfestival, vant Jan Sælid klassen beste birolle som gangsteren «Kula» mens filmen vant publikumsprisen folkets filmpris.

## Roller
* Ingrid Maria Holth - Kjæresten til Wasim 
* Ove Andreassen - Grisen 
* Leon Bashir - Hamza
* Yngvild Støen Grotmol - Renate
* Marit Hamdahl - Rektor
* Abubakar Hussain - Amiir
* Rolf Isaksen - Harry doptester 
* Danish Kahn - Sajjad
* Rebekka Karijord - Elin Hansen
* Shaheen Khan - Rashid
* Sudhir Kumar Kohli - Pappa Mohammed
* Amir Malik - Farooq
* Daud Mirza - Saddiq
* Elyas Mohammed - Khalid
* Henrik Rafaelsen - Lærer
* Habib Ur-Rahman Manzoor - Wasim som liten

## Referanser


## Eksterne lenker
*
John Jansson

**Karl Johan Erik «John» Jansson** (født 18. juli 1892, død 10. oktober 1943) var en svensk stuper som deltok i flere olympiske leker, 1912 i Stockholm, 1920 i Antwerpen og 1924 i Paris.

Jansson vant en olympisk sølvmedalje i tårnstup under 1924 i Paris. Det var 25 stupere fra 10 nasjoner som deltok i konkurransen i høye stup som ble avviklet 14. og 15. juli 1924.

Under OL 1912 i Stockholm kom han på tredjeplass i tårnstup 5 og 10 meter bak sine landsmenn Erik Adlerz og Hjalmar Johansson. Han kom på sjuendeplass på 3 meter sviktstup. Fire år senere, under OL 1920 i Antwerpen kom han på tredjeplass i tårnstup og sjette i sviktstup.

## OL-medaljer
*  1924  Paris - Sølv i stuping, tårnstup  Sverige
*  1912  Stockholm - Bronse i stuping, tårnstup 5 og 10 meter  Sverige
*  1920  Antwerpen - Bronse i stuping, tårnstup  Sverige

## Referanser


## Eksterne lenker
*
Isabelle White

**Isabelle Mary «Belle» White** (født 1. september] 1894 i London, død 7. juli 1972 i St. Austell) var en britisk stupere som deltok i flere olympiske leker, 1912 i Stockholm, 1920 i Antwerpen, 1924 i Paris og 1928 i Amsterdam.

White vant en olympisk bronsemedalje i stuping under OL 1912 i Stockholm. Hun kom på tredjeplass i tårnstup bak de svenske Greta Johansson og Lisa Regnell. Det var første gangen kvinner fikk delta i en olympisk stupekonkurranse. Det var totalt fjorten deltakere fra tre nasjoner og konkurransen ble avviklet i perioden 10. til 13. juli 1912.

## OL-medaljer
* 1912  Stockholm -  Bronse i stuping, tårnstup 10 meter damer  Storbritannia

## Referanser


## Eksterne lenker
*
Albert Bogen

**Albert Bogen** (født 8. april 1882, død 14. juli 1961) var en østerriksk fekter som deltok i de olympiske leker 1912 i Stockholm.

Bogen vant en olympisk sølvmedalje i fekting under OL 1912 i Stockholm. Han var med på det østerrikske laget som kom på andreplass i lagkonkurransen i sabel bak Ungarn. Det var elleve lag som deltok og i finalerunden som besto av fire lag vant Østerrike to kamper og tapte en, mot gullmedaljevinnerne Ungarn. Deltakerne på det østerrikske sabellaget var Albert Bogen, Rudolf Cvetko, Friedrich Golling, Otto Herschmann, Andreas Suttner, Reinhold Trampler og Richard Verderber.

## OL-medaljer
* 1912  Stockholm -  Sølv i fekting, sabel lag  Østerrike

## Referanser


## Eksterne lenker
*
Kentucky County

**Kentucky County** var et fylke som ble dannet i Virginia i 1776. Fire år senere ble det delt opp i de tre fylkene Fayette, Jefferson og Lincoln som befinner seg i det som er dagens Kentucky.
Slaget ved Fallen Timbers

**Slaget ved Fallen Timbers** (20. august 1794) var det siste slaget i den nordvestlige indianerkrigen, som var en kamp mellom indianere og USA om kontrollen over Nordvestterritoriet. Striden endte med klar seier til USA, og markerte slutten på de store urolighetene i området frem til «Tecumsehs krig» og Slaget ved Tippecanoe i 1811.
Fougners vei (Oslo)

:::*Se [[Fougners vei|pekerside]] for flere forekomster av Fougners vei.*

**Fougners vei** (2a–22) er en vei på nedre Frydenberg i bydel Grünerløkka i Oslo. Den går fra Grenseveien og løper langs Gjøvikbanen på vestsida fram til Hekkveien. Det er så gangvei videre til Hasleveien.

Bebyggelsen består i hovedsak av villaer/tomannsboliger (hvor nr 4 eksempelvis er fra 1916), men det er blokker i begge ender (nr 2 fra 1978, nr 16 fra 1997). Oslo bystyre vedtok våren 2011 ei reguleringsendring som sikra fortsatt småhusbebyggelse langs delere av veien, fra nr 4 til og med nr 14. Bygningene på eiendommene Fougners vei 10b og Nordliveien 3 blei i tillegg regulert til spesialområde bevaring.

Veien har navn etter major og ordfører i Aker Otto Fougner, som blant annet eide Hasle gård rundt 1890.

## Referanser


## Litteratur
* 

## Eksterne lenker
*
Fougners vei

**Fougners vei** kan vise til følgende veier eller gater i Norge:

* Fougners vei (Oslo)
* Fougners vei (Hole)
* Simen Fougners veg i Lillehammer
* Petra Fougners vei i Asker
Lord Dunmores krig

**Lord Dunmores krig** (eller bare **Dunmores krig**) var en krig fra 1773 til 1774 mellom Virginia og to indianerstammer; shawneene og mingoene.

Konflikten kom som et resultat av økende vold mellom britiske nybyggere og indianere; britene hadde traktatfestet rett til å utforske områder sør for elven Ohio (dagens Virginia og Kentucky), mens indianerne hadde skrevet under en traktat som sikret dem retten til å jakte i samme områdene. Etter gjentakende indianerangrep på de britiske nybyggerne, ble det erklært krig anført av britenes guvernør i Virginia, Lord Dunmore, som samlet sammen en frivillig militærstyrke til å delta i stridighetene.  Det ble kunngjort at man ønsket «å døyve de fiendtlige indianske krigerne», og krigen endte like etter Virginias seier i slaget ved Point Pleasant den 10. oktober 1774.

I kjølvannet av krigen mistet indianerne retten til å jakte i området, og anerkjente elven Ohio som grensen mellom indianerland og de britiske bosetningene.

## Referanser
Appenzeller

**Appenzeller** kan vise til:
* En sort ost, se appenzeller (ost)
* En hønserase, se appenzeller skjegghøns
* En hunderase, se appenzeller sennenhund

## Se også
*Appenzell (andre betydninger)
Valget i Hackney til Londons skolestyre i 1888

**Valget i Hackney til Londons skolestyre i 1888** var et valg som ble avholdt i valgkretsen Hackney den 26. november 1888. 8 kandidater stilte til valg. Valgkretsen sendte 5 representanter til Londons skolestyre, som ble konstituert den 17. januar 1889.

## Valgresultatet

## Se også
* Londons skolestyre

## Kilder
* East London Observer and Tower Hamlets and Borough of Hackney Chronicle, no. 1622: *The School Board Election: Scenes at the booths. Full descriptive reports*, 1. desember 1888, side 5&ndash;6
* Tower Hamlets' Local History Library and Archives
Hellefjorden

**Hellefjorden** er navnet på flere fjorder i Norge: 

*Hellefjorden (Hammerfest) &ndash; en fjord i Hammerfest kommune i Finnmark. 
*Hellefjorden (Flora) &ndash; en fjord i Flora kommune i Sogn og Fjordane. 
*Hellefjorden (Mandal) &ndash; en fjord i Mandal kommune i Vest-Agder. 
*Hellefjorden (Kragerø) &ndash; en fjord i Kragerø kommune i Telemark.
Presidentvalget i USA 1944

**Presidentvalget i USA 1944** var det 40. presidentvalget i USAs historie. Valget fant sted den 7. november 1944, og gjenvalgte Franklin D. Roosevelt som president, og valgte Harry S. Truman som visepresident, for perioden 1945–1949. Roosevelt døde imidlertid i april 1945, og Truman ble ny president. Guvernør Thomas E. Dewey fra New York var deres republikanske motstander, men tapte i et valgskred hvor Roosevelt på ny fikk majoriteten av alle avlagte stemmer. Demokratenes eneste kandidat var Roosevelt, og det var ingen reell opposisjon mot ham innad i partiet. Primærvalgene hos Republikanerne ble vunnet av Douglas McArthur, med Earl Warren på andreplass. Wendell Willkie var lenge favoritt til å vinne Republikanernes nominasjon ved landsmøtet i Chicago, men da han tapte primærvalget i Wisconsin tapte han terreng til fordel for andre kandidater som McArthur, Warren og Dewey, hvor sistnevnte til slutt vant nominasjonen. 

## Eksterne lenker
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
Beverly Hills (Michigan)

**Beverly Hills** er en landsby i den amerikanske delstaten Michigan. Byen ligger i Southfield Township i Oakland County, og er en forstad til Detroit. Ved folketellingen i 2000 var byens innbyggertall 10 437.

## Referanser


## Eksterne lenker
*
Albion (Michigan)

**Albion** er en by i Calhoun County i den amerikanske delstaten Michigan. Folketallet var 9 144 i 2000, og byen er en del av byområet Battle Creek. Albion College ligger i Albion. Noisy-le-Roi i Frankrike er vennskapsby.

## Referanser


## Eksterne lenker
*
Sofus Madsen

**Sofus Trygve Madsen** (født 11. juni 1881 i Kristiania, død 19. januar 1977 i Bergen) var en billedhugger som har satt preg på bybildet i Bergen med i alt 28 større og mindre verker. Han var sønn av læreren og forfatteren Theodor Madsen.

## Liv og virke

Sufus Madsen ble født i Kristiania men kom til Bergen da han var 3 år gammel. Han gikk i lære hos billedhuggeren Ingebrigt Vik om på den tiden drev mest som gipsmaker. Sofus Madsen hadde sin kunstneriske utdannelse fra Kunstakademiet i København og fortsatte i Berlin og Paris, før han slo seg ned i Bergen i 1914. Sammen med Anders Svor deltok han i sommer-OL i 1924 i Paris med to skulpturer. Han bosatte seg på Kanonhaugen på Landås, der han fikk bygd hus og atelier tegnet av han selv. I 1999 åpnet Sofus Madsen-museet i huset. Det inneholder opp mot 180 skulpturer, medaljer,tegninger og draperier, derav noen laget av fru Grethe Corneliussen Madsen.
Han laget mest menneskefigurer i klassisistisk stil med holdning og mimikk som avspeilet holdninger og følelser som passet til temaene han tok opp. Hans vel mest synlige verk er *Merkur* som er plassert på tårnet på Sundt varemagasin på Torgalmenningen i Bergen, og som rager 35 meter over selve bygget på 5-6 etasjer. I alt finnes det 28 skulpturer og relieffer utført av Sofus Madsen i Bergen.

## Referanser



## Litteratur

* 
* 

## Eksterne lenker
*
Medaljen for redningsdåd til sjøs

:*For medaljen av 1944, se: [[Medaljen for redningsdåd (1944)]]* 
**Medaljen for redningsdåd til sjøs** er en norsk utmerkelse som ble innstiftet ved kongelig resolusjon 25. august 1978. Den rangerer som nummer 15. i rekken av offisielle norske ordener og medaljer. Til medaljen er det også knyttet en plakett.

## Medaljen

Medaljen for redningsdåd til sjøs er utformet i sølv og har en diameter på 32&nbsp;mm. På advers viser den Norges riksvåpen omgitt av innskriften «KONGERIKET NORGE». På revers står «FOR REDNINGSDÅD TIL SJØS» i en eikekrans.

Medaljen bæres i et bånd som er høyrødt med en hvitkantet blå stripe i midten, som i Norges flagg.

### Tildeling
Medaljen utdeles til enkeltpersoner som har «utvist mot, snarrådighet og dyktighet ved redning av menneskeliv til sjøs eller annen likeartet dåd i forbindelse med ulykker til sjøs, havari, fall over bord o.l.». For tildeling av Medaljen for redningsdåd til sjøs er det ikke et krav at redningsdåden må ha vært utført med fare for eget liv, slik kravet er for Medaljen for edel dåd.

Medaljen for redningsdåd til sjøs tildeles av det departement som har ansvar for skipsfarten, Nærings- og handelsdepartementet, etter innstilling fra Sjøfartsdirektoratet.

9. oktober 2013 ble Medaljen for redningsdåd til sjøs tildelt Patrick Russell Madsen for å ha reddet en medstudent som falt over bord under et skoletokt med fullriggeren «Sørlandet».

### Rangering
Medaljen for redningsdåd til sjøs  rangerer som nummer 14 på listen over offisielle norske utmerkelser godkjent av kongen, bak Medaljen for edel dåd i sølv i gull, men foran Nansenmedaljen for fremragende forskning.

## Plakett
Plaketten er i bronse, har Norges riksvåpen, innskriften «KONGERIKET NORGE» og et motiv som symboliserer redningsdåd til sjøs.

### Tildeling

Til offentlige og private enheter som har utvist mot, snarrådighet og dyktighet ved redning av menneskeliv til sjøs, kan det tildeles en plakett i bronse.

I april 2002 ble Plaketten for redningsdåd til sjøs tildelt besetningen på MS «Tampa» som belønning for at redningen av over 400 mennesker i havsnød. Plaketten ble i 2015 tildelt besetningen på fregatten KNM «Fridtjof Nansen» for redning av 13 mennesker under oppdrag for Operasjon Ocean Shield i 2013. Skipssjefen ble tildelt medaljen.

## Referanser
Neskopptindane

**Neskopptindane** er en fjellrekke med flere topper i Fjord kommune i Møre og Romsdal. Den høyeste toppen har en høyde på 1&nbsp;687 meter over havet. Fjellrekka ligger på nordsiden av Muldalen, nordvest i Reinheimen nasjonalpark. 

## Se også
* Liste over Norges høyeste fjell

## Fotnoter



## Referanser
Presidentvalget i USA 1940

**Presidentvalget i USA 1940** var det 39. presidentvalget i USAs historie. Valget fant sted den 5. november 1940, og gjenvalgte Franklin D. Roosevelt som president, og valgte Henry A. Wallace som visepresident, for perioden 1941–1945. At Roosevelt stilte til valg for tredje gang, stikk i strid med tradisjonen om en begrensning på to presidentperioder, skapte debatt, men med Andre verdenskrig like om hjørnet, samt en svært populær president, ble Roosevelt nominert som Demokratenes kandidat for tredje gang. Andre kandidater innad i partiet var tidligere postminister James A. Farley, visepresidenten John N. Garner, Senator Millard Tydings, og Utenriksminister Cordell Hull. Visepresidentkandidaten ble Henry A. Wallace. Hos Republikanerne var det tett løp mellom forretningsmannen Wendell Willkie, Senator Robert A. Taft og Guvernør Thomas E. Dewey. Etter en svært jevn og opprørende avstemning ved partiets landsmøte i Philadelphia, ble Willkie valgt. Senator Charles L. McNary ble valgt som visepresidentkandidat.

Roosevelt vant til slutt sitt tredje presidentvalg på rad, men en klar majoritet av alle avlagte stemmer.

## Eksterne lenker
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
Hellefjorden (Mandal)

**Hellefjorden** er en fjord i Lindesnes kommune i Agder. Den ligger sør for Tregde, og har innløp fra Skagerrak mellom Pysen i vest og Ytsteskjer i øst. Derfra går fjorden i nordvestlig retning til Skjernøysundet på nordsida av Skjernøya, som forbinder fjorden med Mannefjorden i vest.
Det ligger flere øyer på hver side av fjorden. På østsida ligger Store Sæsøy, Utøy, Risøy, Horsøy og Buøya, og på vestsida ligger Sandøy, Hellersøy og den større Skjernøya.

## Referanser
Squire Boone

**Squire Boone jr.** (født 5. oktober 1744, død 5. august 1815) var en amerikansk nybygger og bror av Daniel Boone. Han grunnla i 1780 den første bosetningen i Shelby County, Kentucky. Squire Boone var nummer ti i rekken av tolv barn, og sønn av Squire Boone sr. og hans kone Sarah Boone. Barna vokste opp i Berks County, Pennsylvania i det som er dagens Daniel Boone Homestead. Selv om han ble overskygget av sin langt mer kjente bror, er Squire Boone et nokså kjent navn i amerikansk historie.

## Referanser
Fugleskremsel

Et **fugleskremsel** er noe satt opp for å skremme fugler fra å komme til menneskenes dyrkningsområder og ete opp eller skade det som blir dyrket. Tradisjonelt blir fugleskremsler satt opp i menneskelignende form. Det menneskelignende fugleskremselet blir også nevnt i litteratur og som skrekkfigur i amerikansk Halloweenfeiring. Andre fugleskremsler kan etterligne fuglenes naturlige rovdyr, utover menneskene. Fugleskremsler fungerer ved å se farlige ut, røre på seg eller lage lyd.

## Eksterne lenker
*
Hellefjorden (Flora)

**Hellefjorden** er en fjord (egentlig et sund) i Flora kommune i Sogn og Fjordane. Den ligger mellom øyene Hovden i nord og Batalden og Vevlingen i sør. Hellefjorden er ti kilometer lang, og går i sørøstlig retning inn til Årebrotsfjorden nord for Florø. På østsida av fjorden ligger Nærøyane.

## Referanser
Stewart Headlam

**Stewart Duckworth Headlam** (født 12. januar 1847 i Wavertree, Liverpool, død 18. november 1924) var en britisk prest og forfatter innenfor den engelske kirke, som i de siste tiårene av 1800-tallet  var involvert i en rekke omstridte samfunnsspørsmål. Headlam var en pionér for kristensosialisme. Han forfattet en rekke publikasjoner om emnet, deriblant en pamflett for Fabian Society. Headlam er kjent for sin rolle i *Guild of St. Matthew*. Headlam støttet Oscar Wilde under rettssaken der Wilde ble dømt til fengsel for sin seksuelle legning.

Headlam var utdannet ved Eton College og University of Cambridge.

## Referanser
Fugldalsfjellet

**Fugldalsfjellet** er et fjell øst for Sørfjorden i Tromsø kommune i Troms. Det har en høyde på 1&nbsp;686 meter over havet.

## Se også
* Liste over Norges høyeste fjell

## Fotnoter



## Referanser


## Eksterne lenker
*
Batalden

**Batalden**, også **Store Batalden**, er ei øy i Kinn kommune i Vestland. Betegnelsen brukes også om fiskeværet sør på øya, og også om øygruppa, som består av øyene Batalden, Vevlingen, Fanøya, Litle Batalden og Skorpa, i tillegg til flere mindre øyer. 

Øya Batalden ligger på sørsiden av Hellefjorden, rundt 10 kilometer nordvest for Florø. Øya har en karakteristisk pyramideform og når opp til en høyde på 492&nbsp;meter over havet, til tross for at øya bare er rundt to kilometer i diameter. Rundt 4 km lenger sør ligger Lille Batalden (0,7 km²).

Foreningsmannen Annanias Batalden (1893&ndash;1973) var født på øya.

## Referanser
Ettore Pais

**Ettore Pais** (født 27. juli 1867 i Borgo San Dalmazzo i Piemonte i Italia, død 28. mars 1939 i Roma) var en italiensk historiker og en av sin tids fremste italienske forskere innenfor fagområdet antikkens historie. Han spilte også en rolle som politiker og italiensk senator under fascismen.

## Liv
Pais studerte under blant andre Domenico Comparetti i Firenze, før han dro til Berlin og studerte videre under Theodor Mommsen 1881&ndash;83. Han var en tid direktør for museet i Cagliari, før ble professor først ved universitetet i Palermo 1886&ndash;1889, deretter ved universitetet i Pisa, så ved universitetet i Napoli og endelig ved universitetet i Roma. I 1905 tilbragte han et år ved University of Wisconsin i Madison i USA.

## Ettore Pais og nasjonalismen
Fra 1911 trådte Pais frem som italiensk nasjonalist og tilhenger av den italienske middelhavsimperialismen. Han kritiserte også andre historikere, for eksempel Karl Julius Beloch, fordi de etter hans mening ikke kunne se kontinuiteten mellom antikkens Roma og det moderne Italia. Etter første verdenskrig ble han valgt inn i det italienske senatet, og selv om han var skeptisk ved Mussolinis maktovertagelse, kom han etter hvert til å støtte fascistene. Hans *Storia di Roma durante le guerre puniche* var dedisert til Mussolini.

## Verker
* *La Sardegna prima del dominio romano* (1881)
* *L'amministrazione della Sicilia durante il dominio romano* (1888)
* *Storia della Sicilia e della Magna Grecia* (1894)
* *Storia di Roma* (1898&ndash;99)
* *Storia ciritca di Roma durante i primi cinque secoli* (1913&ndash;20)
* *Storia della Sardegna e della Corsica durante il dominio romano* (1923)
* *Fasti triumphales populi Romani* (1923)
* *Storia dell'Italia antica* (1925)
* *Storia di Roma durante le guerre puniche* (1927)
* *Storia interna di Roma dalle guerre puniche alla rivoluzione graccana* (1931)
* *Storia di Roma durante le grandi conquiste mediterranee* (1931)
* *Storia di Roma dall'età regia sino alle vittorie su Taranto e su Pirro* (1934)

## Referanser


## Litteratur
* Polverini, L. (ed.): *Aspetti della storiografia di Ettore Pais*. Napoli: Edizioni Scientifiche Italiane, 2002.
Fugleskremsel (andre betydninger)

Et **[[fugleskremsel]]** er en anretning satt opp for å skremme fugler.

Det kan også vise til

**I film:**

*Figuren *fugleskremselet* fra Trollmannen fra Oz.
*Fugleskremsel (1920), stumfilm fra 1920 med Buster Keaton i hovedrollen.
*Fugleskremsel (1973), film fra 1973 med Al Paciono og Gene Hackman i hovedrollene.

**I litteratur**
**Fugleskremsel*, diktsamling utgitt av Harald Sverdrup.
**Jakob og Fugleskremselet*, bok utgitt av Philip Pullman.
Hellefjorden (Hammerfest)

**Hellefjorden** er en fjord på Sørøya i Hammerfest kommune i Finnmark. Den har innløp fra Sørøysundet, mellom Værosodden og Pikfjellneset, og går nordover til bygda Hellefjord i fjordbotnen.

Fjorden er 1,5&nbsp;kilometer lang og er dypest nesten helt innerst i fjorden, med 24&nbsp;meter som største dybde.

## Referanser
Antarktismedaljen

**Antarktismedaljen** er en norsk sivil medalje til belønning av deltakerne i Den norske antarktisekspedisjonen 1956–60, innstiftet 3. februar 1960 av Kong Olav. 
__NOTOC__
## Tildeling
Medaljen ble tildelt tilsammen 37 personer tilknyttet Den norske antarktisekspedisjonen 1956–60. Direktør for Norsk Polarinstitutt, Tore Gjelsvik, sto for overrekkelsen.  

## Utførelse
Antarktismedaljen er utformet på advers som Kongens fortjenstmedalje i sølv, men har i tillegg en spenne i sølv på medaljebåndet der det er skrevet «Antarktis». På revers er mottakerens navn inngravert. Medaljebåndet er rødt med en gul stripe på midten.

## Rangering
Antarktismedaljen rangerer som nummer 27 i rekken av offisielle norske ordener og medaljer.

## Mottakere
Følgende personer ble tildelt *Antarktismedaljen*:

*Roald Bendikt Alstad, pilot
*Bernt Arnvid Brandal, skipper
*Henry Rudolf Bjerke, meteorologisk assistent
*Nils Martin Bomstad, stabsersjant
*Atle Brundtland, vingsersjant
*Astor Ottar Kristian Ernstsen, meteorologisk assistent
*Odd Gjeruldsen, vitenskapelig assistent
*Bjørn Grytøyr, meteorologisk assistent
*Kaare Johan Hansen, meteorologfullmektig
*Sigurd Gunnarson Helle, ekspedisjonsleder
*Hans-Martin Henriksen, meteorologisk assistent
*Gudmunn Hermansen, navigatør/telegrafist
*Lars Anton Hochlin, felttelegrafist
*Tor Hølen, vingsersjant
*John Jakobsen, skipper
*Leif Jakobsen
*Rolf Leino Johnson, stuert
*Per Konrad Larsen, stuert
*Bernhard Luncke, ingeniør
*Torbjørn Lunde, glasiolog
*Jan Petter Haakon Madsen, meteorologfullmektig
*Henrik Marø, skipper
*Niels Stockfleth Nergaard, vitenskapelig assistent
*Gunnar Nilsen, pilot
*Gudmund Odden, sjef støtteving
*Sverre Olaf Pettersen, stuert
*John Snuggerud, radotekniker
*Bjarne Stamsø, vingsersjant
*Sigurd Svindland, ingeniør
*Haakon Sæther, lege
*Stein Severin Sørensen, radiosjef
*Odd William Thoresen, vingsersjant
*Tønnes Jarl Tønnesen, sjefsmeteorolog
*Torgny Emil Vinje, meteorolog
*Anders Vinten-Johansen, lege
*Thore Schanke Winsnes, geolog
*Knut Ødegaard, meteorologisk assistent

## Se også
*Liste over norske dekorasjoner

## Referanser


## Eksterne lenker
*  Oversikt over norske sivile og militære utmerkelser i *f-xtra*, nr. 1, 2009, bilag til *Forsvarets Forum*, nr. 11, 2009
Gaetano De Sanctis

**Gaetano De Sanctis** (født 15. oktober 1870 i Roma, død 9. april 1957 i samme by) var en italiensk historiker.

De Sanctis studerte antikkens historie under den tyske historikeren Karl Julius Beloch. I 1900 ble han ekstraordinær professor ved universitetet i Torino. Etter læreren Belochs død i 1929 ble han professor ved universitetet i Roma. Alt i 1931 ble han tvunget til å gå av, fordi han nektet å avlegge fascistenes troskapsed. Etter fascismens fall fikk han stillingen tilbake, og i 1950 ble han utnevnt til senator på livstid.

## Verker
* *La guerra e la pace nell'Antichità* (1905)
* *Storia dei Romani* (1907&ndash;65)
* *Atthis. Storia della Repubblica ateniense, dalle origini alle riforme di Clistene* (1912)
* *Problemi di storia antica* (1932)
* *Storia dei Greci dalle origini alle fine del secolo V* (1939&ndash;40)
* *Studi di storia della storiografia greca* (1951)
* *Ricerche sulla storiografia siceliota* (1958)
* *Ricordi della mia vita* (1970)
* *Il diario segreto di Gaetano De Sanctis (1917&ndash;1933)* (1995)

## Referanser
Slettnesfjorden

**Slettnesfjorden** er en fjord på Sørøya i Hammerfest kommune i Finnmark. Den har innløp fra Sørøysundet, mellom Slettnes og Nordre Gjeltindneset, og går 3&nbsp;kilometer mot vest inn til Fjordbotnen.

På Slettneset ytterst på nordsida av fjorden ligger gården Sørsida. Like innenfor munningen er fjordens største dybde på 130&nbsp;meter.

## Referanser
Metal Storm

**Metal Storm** (også kjent som bare **MS**) er et nettbasert musikkmagasin innen heavy metal-sjangeren, grunnlagt i 2000. 

Magasinet holder til i Tallinn i Estland. 

Pr. november 2008 hadde nettsiden 3588 bandprofiler, 4671 anmeldelser og 6280 nyhetsartikler. 

En Alexa-måling i 2008 rangerte magasinet som det nest mest populære nettstedet i verden innen heavy metal.

## Referanser


## Eksterne lenker
* 
* Metal Storm European Domain
*
Vardefjellet

**Vardefjellet**, **Vardefjell** eller **Vardfjellet** er navn på flere fjell i Norge. Navnet viser til bruken av fjellet til ildvarde i tidligere tider, og kan vise til:

## Vardefjellet
*Vardefjellet (Gol) – i Gol kommune i Buskerud
*Vardefjellet (Kristiansund) – i Kristiansund kommune i Møre og Romsdal
*Vardefjellet (Nome) – i Nome kommune i Vestfold og Telemark (324 moh)
*Vardefjellet (Sauherad) – i Midt-Telemark kommune i Vestfold og Telemark
*Vardefjellet (Seiland) - I Alta kommune i Finnmark
*Vardefjellet (Solund) – i Solund kommune i Vestland
*Vardefjellet (Sørum) – i Lillestrøm kommune i Viken

## Vardfjellet
*Vardfjellet (Mo) – i Rana kommune i Nordland
*Vardfjellet (Sunndal) – i Sunndal kommune i Møre og Romsdal

## Vardefjell
*Vardefjell (Engerdal) – i Engerdal kommune i Innlandet (958 moh)
*Vardefjell (Etnedal) – i Etnedal kommune i Innlandet (989 moh)
*Vardefjell (Kragerø) – i Kragerø kommune i Vestfold og Telemark (329 moh)
*Vardefjell (Nes) – i Nesbyen kommune i Viken (1182 moh)
*Vardefjell (Sauherad) – i Midt-Telemark kommune i Vestfold og Telemark (814,5 moh)
*Vardefjell (Sirdal) – i Sirdal kommune i Agder (616 moh)

## Se også
*Vardafjellet
*Vardetinden
*Vardåsen
*Veten
Vardfjellet (Sunndal)

**Vardfjellet** er et fjell i Sunndal kommune i Møre og Romsdal. Det har en høyde på 1&nbsp;688 meter over havet.

## Se også
* Liste over Norges høyeste fjell

## Referanser
Olderfjorden (Seiland)

**Olderfjorden** (nordsamisk: *Leaibevuotna*) er en fjord på øya Seiland, langs kommunegrensa mellom Hammerfest og Alta i Finnmark. Fjorden har innløp mellom Gressnes i nordøst og Seines i sørvest og strekker seg 2,5 kilometer nordvestover til botn av fjorden. Like ved innløpet ligger Olderfjordholmen (samisk: *Leaibevuonsuolu*).

Fjorden er 65&nbsp;meter på det dypeste, midtfjords om lag halvveis inn i fjorden.

## Referanser
Olderfjorden (Vågan)

**Olderfjorden** er en fjord på vestsiden av Austvågøya i Vågan kommune i Lofoten. Fjorden har innløp mellom Landfastøya i nord og Haugholmen i sør og strekker seg i overkant av 5&nbsp;kilometer i øst-nordøstlig retning av Gimsøystraumen.

Like øst for munningen krysser E10 via den 104&nbsp;meter lange Olderfjord bru. Kommunale veier til grenden Olderfjorden på nordsiden og til Storvika på sørsiden. Sti fra Olderfjorden til Finnstad, ved utløpet til Botnelva, i fjordbunnen, og videre over fjellene øst for fjorden.

## Fotnoter



## Referanser
Ivan Osiier

**Ivan Joseph Martin Osiier** (1888–1965) var en dansk fekter fra København som deltok i sju olympiske leker mellom 1908 og 1948.

Osiier vant en olympisk sølvmedalje i fekting i OL 1912 i Stockholm. Han kom på andreplass i kårde individuelt bak belgieren Paul Anspach.

Han deltok i sju olympiske leker, 1908 i London, 1912 i Stockholm, 1920 i Antwerpen, 1924 i Paris, 1928 i Amsterdam, 1932 i Los Angeles og 1948 i London. Osiier var jøde og derfor nektet han å delta i OL 1936 i Berlin i protest mot nazismen. Av samme grunn valgte han å flytte til Sverige da Tyskland invaderte Danmark.

Osier ble dansk mester i fekting hele 25 ganger. I florett ti ganger, 1913, 1915, 1917&ndash;19, 1923&ndash;24 og 1927&ndash;29. I kårde ble han dansk mester fem ganger, 1915&ndash;17 og 1927&ndash;28. I sabel ti ganger; 1913, 1916&ndash;20, 1922&ndash;23 og 1928&ndash;29. Han vant også flere skandinaviske mesterskap i alle tre disiplinene.

Hans kone, Ellen Osiier, ble olympisk mester i florett i 1924 i Paris.

## OL-medaljer
* 1912  Stockholm -  Sølv fekting, kårde

## Referanser


## Eksterne lenker
*
Sørefjorden

**Sørefjorden** er navnet på to fjorder i Norge: 

*Sørefjorden (Hammerfest) &ndash; en fjord på øya Seiland i Hammerfest kommune i Finnmark. 
*Sørefjorden (Hyllestad) &ndash; en arm av Åfjorden i Hyllestad kommune i Sogn og Fjordane.
Slaget i Ledsund

**Slaget i Ledsund** var et sjøslag under den store nordiske krig som stod  i Föglöfjärden i Ålands skjærgård. Den russiske skjærgårdsflåten under ledelse av fyrst Mikhail Mikhajlovitsj Golitsyn (Михаил Михайлович Голицын) hadde dagen før kommet til Åland og hadde ankret opp på reden ved Flisö i Föglöfjärden. Den svenske viseadmiral Karl Georg Siöblad som disponerte en mindre flåteenhet med større skip, valgte å angripe den russiske flåten. Denne søkte tilflukt på ankringsplassen Granhamn (tidligere skrevet Gränhamn) i Ledsundet lenger syd i fjorden. På russisk kalles sjøslaget derfor slaget ved **Gränhamn** (på russisk transkribert til Гренгам).

Siden 1719 hadde den russiske skjærgårdsflåten herjet langs svenskekysten i Østersjøen, og fra svensk side var formålet med angrepet å sette en stopper for disse herjingene. Russerne gikk seirende ut av slaget, men tapene var så store at herjingene langs svenskekysten måtte opphøre.

## Litteratur
* Great Soviet Encyclopedia, Third edition, English translation, bind 7 (1975), side 339, Granhamn

## Eksterne lenker
* 
* [ftp://extra.ela.aland.fi/brattomuseirapportslutlig.pdf Inventering av fornlämningar och kulturmiljöer på Granhamnsholmen och Rödskär i Bråttö, Ålands landskapsregering, 2006]
* Artikkel om Ledsund i Nordisk familjebok, bind 15, spalte 1502, 1911
* Matts Dreijer, The history of the Åland Islands, Utdrag fra boken ''Ålands bebyggelse i Ord och Bild'' (1963), oversatt 1992. Swedish-Finnish Historical Society
Sørefjorden (Hammerfest)

**Sørefjorden** (også kalt **Søre Bumannsfjorden**; nordsamisk: *Oarjjit Dáččavuotna*) er en fjord på vestsida av øya Seiland i Hammerfest kommune i Finnmark. Fjorden har innløp mellom Nordre Garggo i nord og Søre Garggo i sør og strekker seg 1,5 kilometer sørover til fjordbotnen.

Sørefjorden er 86&nbsp;meter på det dypeste, omtrent midt i fjorden. Noen kilometer lengre nord ligger Nordefjorden eller Nordre Bumannsfjorden.

## Referanser
Pilestredet park (gate)

**Pilestredet park** (1–47, 2–46) er en gate som slynger seg mellom de frittliggende bygningene som utgjør strøket Pilestredet park rett nord for Oslo sentrum. Gaten har karakter av en gangvei, biler er for det meste henvist til et underjordisk parkeringsanlegg.

OsloMet har grupperom, undervisningsrom, forelesningssaler og praksisrom i Pilestredet Park.

## Se også
* Pilestredet park

## Referanser
Olderfjorden (Sortland)

**Olderfjorden** (nordsamisk: *Sulfierda*) er en fjordarm av Eidsfjorden i Sortland kommune i Nordland. Fjorden har innløp mellom Hamnneset i vest og Enokøya i øst og strekker seg 5,5&nbsp;kilometer nordover til Olderfjordbotn. Det ligger flere øyer og holmer i den ytre delen av fjorden, herunder Geitholmen, Storøya og Vedhoggøya. På nordsida av Vedhoggøya går Ytrestraumen.

Ytterst i fjorden ligger to gårdsbruk – Solum (på vestsiden, tidligere fraflyttet men nå igjen bebodd) og Sølferstranda (på østsiden, fraflyttet). Det er ikke veiforbindelse til fjorden.

Fra Olderfjordbotn går et lavt eid over til Ånnfjordvatnet og Ånnfjorden i Øksnes.

## Referanser
Gunnerusmedaljen

**Gunnerusmedaljen** er en utmerkelse som tildeles av Det Kongelige Norske Videnskabers Selskab. Den ble innstiftet i 1926. Medaljen kan tildeles for fremragende vitenskapelig innsats på ett eller flere fagfelt, for utvikling av vitenskapelige institusjoner i Norge eller utlandet, for spesiell innsats til fremme av vitenskapen eller for fortjenstfullt virke til beste for Det Kongelige Norske Videnskabers Selskab. Gunnerusmedaljen utdeles med uregelmessige mellomrom. Den har fått sitt navn etter stifteren av vitenskapselskapet, biskop Gunnerus.
__NOTOC__
## Utforming
Gunnerusmedaljen er i gull og bærer portrettet av Johan Ernst Gunnerus, som medaljen også er oppkalt etter. På baksiden har medaljen Det Kongelige Norske Videnskabers Selskabs store segl. Medaljebåndet er rødt med grønne kanter. Med medaljen følger det siden 2004 også et diplom.

## Innehavere
Disse har mottatt medaljen:

## Se også
* Det Kongelige Norske Videnskabers Selskabs priser

## Referanser


## Litteratur
*Yngvar Reichelt: *Det Kongelige Norske Videnskabers Selskabs medaljer. Sic nos: non nobis*, Trondheim: Akademika forlag 2013. ISBN 9788232102198

## Eksterne lenker
*
Sørefjorden (Hyllestad)

**Sørefjorden** er en fjordarm av Åfjorden i Hyllestad kommune i Sogn og Fjordane. Den ligger på nordøstsida av Katlenova i nærheten av tettstedet Hyllestad, og den er 2,5 kilometer lang. Fjorden har innløp mellom Katleneset i sørvest og grenda Leirpollen. På andre sida av Katleneset starter Hyllestadfjorden, som går parallelt med Sørefjorden.

Av gårdsbruk langs fjorden finner en Rønset, Berge og Sæsol. Riksvei 607 går langs botn og nordsida av fjorden. 

## Referanser
Pierre Failliot

**Pierre Failliot** (født 12. februar 1889, død 31. desember 1935) var en fransk friidrettsutøver som deltok under OL i 1912 i Stockholm.

Failliot vant en olympisk sølvmedalje i friidrett under OL i 1912 i Stockholm. Han var med på det franske laget som kom på andreplass på 4 &times; 400 meter, 4,1 sekund bak USA som vant med ny verdensrekord 3.16,6. Løperne på det franske laget i finalen, 15. juli 1912, var Failliot, Charles Lelong, Robert Schurrer and Charles Poulenard. Han deltok også i femkamp, der ble han nummer 17, og på 200 meter ble han utslått i forsøksheatet.

## OL-medaljer
* 1912  Stockholm -  Sølv i friidrett, 4 x 400 meter stafett (Frankrike)

## Referanser


## Eksterne lenker
*
Charles Lelong

**Charles Louis Lelong** (født 18. mars 1891 i  Aunay-sur-Odon i Frankrike, død 27. juni 1970 i Lannion) var en fransk friidrettsutøver som deltok under OL 1912 i Stockholm.

Lelong vant en olympisk sølvmedalje i friidrett under OL 1912 i Stockholm. Han var med på det franske laget som kom på andreplass på 4 x 400 meter 4,1 sekund bak USA som vant med ny verdensrekord 3.16,6. Løperne på det fransk laget i finalen, 15. juli 1912 var Pierre Failliot, Lelong, Robert Schurrer og Charles Poulenard. Lelong deltok også på 200 meter men ble utslått i sitt forsøksheat.

## OL-medaljer
* 1912  Stockholm -  Sølv i friidrett, 4 x 400 meter stafett (Frankrike)

## Referanser


## Eksterne lenker
*
Clinch (elv)

**Clinch** er en elv som begynner i sørvestre Virginia i Tazewell County og renner sørvestover gjennom Great Appalachian Valley. Der flettes den sammen med flere bielver, blant annet Powell-elven før den munner ut i Tennessee-elven ved Kingston i Roane County i det østlige Tennessee.

Clinch er oppdemmet med to demninger: Norris-demningen og Melton Hill-demningen. Førstnevnte demmer opp den 137 km² store Norrissjøen, som er det største kunstige reservoar på en sideelv til Tennessee River.

## Eksterne lenker
* The Columbia Gazetteer of North America.  2000. Clinch
Helene Odfjell

**Helene Odfjell** (født 1965) er en norsk forretningskvinne.

Odfjell var ifølge tidsskriftet *Kapital* Norges rikeste kvinne i 2007, med en estimert formue på seks milliarder kroner. Hennes søster Marianne Odfjell var den fjerde rikeste.

Helene Odfjell eier sammen med sin søster Norges største bore- og oljeservicekonsern, Odfjell Drilling, med datterselskapene Odfjell Rig og Odfjell Offshore. De eier også det Bermuda-registrerte selskapet Odfjell Capital, og kontrollerer gjennom disse to firmaene blant annet riggselskapet Odfjell Invest.

Helene Odfjell er styreleder i Odfjell Rig, Kokstad Invest, Kokstad Eiendom og Kokstad Invest Holding, i tillegg til flere styreverv i andre selskap.

Helene Odfjell er gift med Kjetil Grønskag og bor i London. Hun er datter av Abraham Odfjell og søster til Marianne Odfjell og Johan Odvar Odfjell.

## Referanser
DJ Khaled

**Khaled Mohammed Khaled** (født 1975), kjent under artistnavnet **DJ Khaled**, er en amerikansk DJ, produsent og rapper av palestinsk opprinnelse.

En av hans sanger heter «Fed Up» og som har Usher, Young Jeezy, Drake og Rick Ross med som gjesteartister. Sangen ble sluppet fra albumet *Victory* (2010). Han er en del av Young Money/Cash Money. Han eier også plateselskapet We The Best Group.

## Diskografi
### Studioalbum
* *[[Listennn... the Album]]* (2006)
* *[[We the Best]]* (2007)
* *[[We Global]]* (2008)
* *[[Victory (DJ Khaled-album)|Victory]]* (2010)
* *[[We the Best Forever]]* (2011)
* *[[Kiss the Ring]]* (2012)
* *[[Suffering from Success]]* (2013)
* *[[I Changed a Lot]]* (2015)
* *[[Major Key (album)|Major Key]]* (2016)
* *[[Grateful (DJ Khaled-album)|Grateful]]* (2017)
* *[[Father of Asahd]]* (2019)
* *[[Khaled Khaled]]* (2021)
* *[[God Did]]* (2022)

## Referanser


## Eksterne lenker
* 
* 
* 
*
Ernest Henley

**Ernest John Henley** (født 31. mars 1889, død 14. mars 1962)  var en britisk friidrettsutøver som deltok under OL 1912 i Stockholm.

Henley vant en olympisk bronsemedalje i friidrett under OL 1912 i Stockholm. Han var med på det britisk laget som kom på tredjeplass på 4 x 400 meter bak USA som vant med ny verdensrekord 3.16,6 og Frankrike. Det var åtte lag som deltok på stafetten, tre semifinaler der vinnerne gikk til finalen. Løperne på det britiske laget i finalen, 15. juli 1912 var, Henley, George Nicol, Cyril Seedhouse og James Soutter. 

## OL-medaljer
* 1912  Stockholm -  Bronse i friidrett, 4 x 400 meter stafett (Storbritannia)

## Eksterne lenker
*
Faurby Yacht

**Faurby Yacht** er et dansk båtbyggeri som bygger seilbåter fra 32 til 42 fot. I 1976 ble firmaet etablert av ekteparet Erna og Niels Peter Faurby. Det har siden blitt produsert rundt 20 båter per år, totalt rundt 550 båter. Niels Peter Faurby tegnet selv båtene, men de seneste konstruksjonene har blitt tegnet av Olsen Design som har sine kontorer i samme landsby som Faurby Yacht. Verftet står for glassfiber-, tre- og innredningsarbeidet av båtene under byggingen og senere service.

## Historie
Fra grunnleggelsen i Skærbæk, Fredericia i 1976 har verftet produsert tradisjonelle turbåter med slanke linjer og lavt fribord. Det startet med Faurby 999, en ¾-tonn IOR-båt, som senere har blitt etterfulgt av flere andre modeller. Disse har derimot ikke vært tegnet etter IOR-regelen, der den hittil største suksessen har vært Faurby 36 som ble bygget i 140-145 eksemplarer. I 2013 er fem skrogmodeller i produksjon.

I 2009/2010 startet et samarbeid mellom Faurby Yacht og seilerlegenden Jesper Bank, der målet var å optimalisere 39-foteren i forhold til vekt og vannmotstand. Samarbeidet resulterte i Faurby 396 Jesper Bank Edition, JBE, som senere har blitt utgangspunktet for videreutviklingen av de andre modellene. Med utgangen av 2012 var alle modellene oppdatert og videreutviklet etter prinsippene i JBE.

På lik linje med utallige andre selskaper verden over ble Faurby Yachts A/S høsten 2008 rammet av finanskrisen i verdensøkonomien. Det førte til en omstrukturering der det ble hentet inn frisk kapital og et navnebytte til Faurby Yacht A/S. Verftet ble tvunget til å redusere bemanningen fra rundt 25 ansatte til rundt 15 ansatte.

I 2010 gikk Thomas Dan Hougaard inn i selskapet. I første omgang som markedsdirektør,  og senere som eier, hovedaksjonær og administrerende direktør. Hougaard intensiverte markedsføringen både i Danmark og i utlandet, blant annet i Norge, slik at når krisen ble mindre truende ville kundene igjen være på plass. Dette var en teori som viste å stemme, og i desember 2012 kunne Faurby Yacht melde at det var ansatt nye arbeidere for å holde tritt med ordrebøkene.

Fra 2006 har Faurby Yacht vært representert med forhandler i Norge.

## Produksjon
Båtene produseres med en sandwichkonstruksjon av vinylester/polyester og balsa både på skrog og dekk. Kjølen er en kombikjøl bestående av en blybulb og et kjølblad i stål. Standard leveres båtene med innredning i mahogni, men kan etter kundens ønske leveres med andre innredningsalternativ som teaktre.

## Fotnoter


## Eksterne lenker
* Faurby Yacht A/S 
* Faurby Yacht Norge  
* Seilas, Faurby går mot strømmen 
* Båtnytt, Faurby 
* MinBåd.dk, Faurby 325 
* Baadmagasinets Arkiv, Faurby 396 
* Båtguiden, Faurby 396
Fernando Altimani

**Fernando Altimani** (født 8. desember 1893 i Milano, død 2. januar 1963 i Milano) var en italiensk friidrettsutøver som deltok i de olympiske leker 1912 i Stockholm. 

Altimani vant en olympisk bronsemedalje i kappgang under OL 1912 i Stockholm. Han kom på tredjeplass på 10 kilometer bak George Goulding fra Canada og Ernest Webb fra Storbritannia.

## OL-medaljer
* 1912  Stockholm -  Bronse i friidrett, 10 kilometer kappgang

## Eksterne lenker
*
Karen Putzer

**Karen Putzer** (født 1978) er en italiensk tidligere alpinist. Hun er tredobbelt juniorverdensmester og vant én OL-medalje og to VM-medaljer. Hennes sterkeste disipliner var super-G og storslalåm.

Bare 16 år gammel debuterte Karen Putzer i verdenscupen 23. januar 1995. Året etter ble hun juniorverdensmester i storslalåm i Hoch-Ybrig. I 1997 fulgte to nye junior-VM-titler i super-G og storslalåm i Schladming.

23. januar 1998 tok hun en sterk tredjeplass i super-G-rennet i Cortina d'Ampezzo, hennes første pallplassering i verdenscupen. Hun greide ikke å følge opp fremgangen i OL 1998 i Nagano eller i junior-VM 1998 i Megève. Det store gjennombruddet kom først sesongen deretter, da hun 19. februar 1999 vant sitt første verdenscuprenn, Super-G-rennet i St. Moritz.

Under VM 2001 i Sankt Anton am Arlberg tok Putzer to medaljer, sølv i storslalåm og bronse i kombinasjonen. Hun fikk en ny medalje under OL 2002 i Salt Lake City, der hun tok tredjeplassen i super-G. I 2002/03 hadde hun sin sterkeste sesong i verdenscupen. Med fem seire i enkeltrenn kom hun på andreplass i totalsammendraget, ett fattig poeng bak svenske Anja Pärson.

Karen Putzer var mye plaget av korsbåndskader den neste sesongen, og kjørte bare to renn. I 2005 var hun tilbake i verdenstoppen med flere plasseringer blant de ti fremste, og en pallplassering. I sesongen 2005/06 var hennes sterkeste plassering en åttendeplass, og ved sesongslutt måtte hun gjennomgå en hofteoprasjon. I januar 2007 gjorde hun et sterkt comeback ved å vinne storslalåmrennet i Cortina d'Ampezzo.

## Meritter

### OL
* OL 1998: 23. i storslalåm, 28. i super-G
* OL 2002: 3. i super-G, 10. i storslalåm
* OL 2006: 14. i storslalåm

### VM
* VM 1999: 21. i storslalåm, 25. i super-G
* VM 2001: 2. i storslalåm, 3. i kombinasjonen, 14. i super-G
* VM 2003: 6. i storslalåm, 20. i utfor, 24. i super-G
* VM 2005: 6. i storslalåm, 14. i super-G

### Junior-VM
* 1995: 5. i storslalåm, 43. i utfor
* 1996: 1. i storslalåm, 21. i slalåm
* 1997: 1. i storslalåm, 1. i super-G, 10. i utfor, 18. i slalåm
* 1998: 4. i super-G, 5. i storslalåm, 28. i utfor, 34. i slalåm

### Verdenscup
* 2002/03: 2.-plass sammenlagt, 2.-plass i storslalåmcupen, 3.-plass i super-G-cupen
* 2000/01: 4.-plass i storslalåmcupen
* 2001/02: 5.-plass i super-G-cupen

Karen Putzer vant åtte verdenscuprenn:

## Referanser


## Eksterne lenker
* 
*
Hans Liesche

**Hans Liesche** (født 11. oktober 1891 i Hamburg, død 30. mars 1979 i Berlin) var en tysk friidrettsutøver som deltok i de olympiske leker 1912 i Stockholm.

Liesche vant en olympisk sølvmedalje i høydehopp under OL 1912 i Stockholm. Han kom på andreplass med et hopp på 1,91, to centimeter lavere enn gullvinneren Alma Richards fra USA.

## OL-medaljer
* 1912  Stockholm -  Sølv i friidrett, høydehopp  Tyskland

## Eksterne lenker
*
Aldri mer tretten

***Aldri mer 13*** er en norsk film fra 1996 regissert av Sirin Eide.

## Handlingen
Syvende-klassingen Rikke er 13 år gammel og en av de mest populære jentene i klassen. Men en dag dukker det en fremmed jente opp som innleder med å ta plassen hennes i klasserommet, og Rikke misliker denne nye eleven fra første stund. Etter hvert som Bea, den nye eleven, finner seg svært så godt til rette i klassen, utvikles det et usunt konkurranse-forhold mellom Rikke og Bea. Dette kulminerer med at de nesten setter fyr på hele skolen. De to må skvære opp i alle disse utfordringene før de kan bli venninner, og utforske ungdomstidas gleder og sorger sammen.

## Rolleliste
* Sofie Stange Cappelen som Rikke
* Martine Karlsen som Bea
* Anne Krigsvoll som Sigrid
* Svein Roger Karlsen som Svend
* Lene Bragli som Elisabeth
* Tonje Louise Kjølholt som Ninni
* Neil Clark som Boot
* Simen Mosberg som Thomas
* Silje Andresen som Merete
* Sara Marit Nilsen som Charlotte
* Marie Kaada Hovden som Gry
* Tarjei Havnes som Cato
* Harald Arnesen som Bendik
* Even Rasmussen som Jan Ivar
* Ragnhild Hilt som rektor

## Referanser


## Eksterne lenker
* 
* NFI side om ''Aldri mer 13''
Ernest Webb

**Ernest James Webb** (født 25. april 1874, død 24. februar 1937) var en britisk friidrettsutøver som deltok i de olympiske leker 1908 i London og 1912 i Stockholm. 

Webb vant to olympiske sølvmedaljer i kappgang under OL 1908 i London. Han kom på andreplass både på 3500 meter og 10 miles kappgang, begge gangene bak sin landsmann George Larner. Fire år senere, under OL 1912 i Stockholm vant han sin tredje olympiske sølvmedalje i kappgang, han kom på andreplass på 10 kilometer bak George Goulding fra Canada.

## OL-medaljer
*  1908  London - Sølv i friidrett, 3 500 meter kappgang  Storbritannia
*  1908  London - Sølv i friidrett, 10 miles kappgang  Storbritannia
*  1912  Stockholm - Sølv i friidrett, 10 kilometer kappgang  Storbritannia

## Eksterne lenker
*